proxectonos/corpus_dominio_legal_administrativo_tmp huggingface dataset:
22/01/2013 | Administración LocalMunicipal
Vimianzo
Anuncio de licitación para a contratación da prestación do servizo da escola de música e danza do Concello de Vimianzo

Datos xerais e datos para a obtención da información: a) Organismo: Concello de Vimianzo. Enderezo: Praza do Concello, 6 15129 Vimianzo Telf: 981716001 Fax: 981716650 E-mail: secretaria@vimianzo. es Web: www.vimianzo.es b) Dependencia que tramita o expediente: Secretaría. a) Tipo: contrato de servizos b) Descrición: prestación do servizo de escola de música e danza incluída dentro da planificación cultural deste Concello (linguaxe musical, piano, violin, pandeireta, gaita, percusión, guitarra e baile galego). c) Lugar de execución/entrega: en distintos puntos do termo municipal. d) Duración do contrato: de xaneiro de 2013 a xuño de 2014, prorrogable por unha tempada máis (outubro de 2014 a xuño de 2015) a) Tramitación: ordinaria b) Procedemento: aberto con multiplicidade de criterios de valoración c) Criterios de valoración: ver cláusula 16.4 do prego. Non se admitirán variantes.4. Orzamento máximo de licitación: 75.794,40 euros, IVE incluido (con prórrogas incluídas). Provisional: non se esixe Definitiva: 5% do importe da adxudicación (excluído o IVE). a) Clasificación (grupo, subgrupo e categoría): non se esixe. b) Solvencia económica, financeira e solvencia técnica e profesional, no seu caso: ver cláusula 14.1. F do prego. a) Data límite de presentación: 15 días naturais, a contar dende a publicación do anuncio de licitación no BOP, en horario de 09:00 a 14:30 h. b) Lugar de presentación: Rexistro Xeral do Concello. a) Enderezo: Sala de sesións da Casa do Concello. b) Data e hora: Dentro dos 10 días seguintes á finalización do prazo para a presentación de proposicións. A data e hora de apertura serán comunicadas a través da web do concello alomenos con 24 horas de antelación. Vimianzo, 10 de xaneiro de 2013 O alcalde, Manuel Antelo Pazos
22/01/2013 | Administración LocalMunicipal
Camariñas
Delegación de funcións da Alcaldía na primeira tenente de alcalde o día 15 de xaneiro de 2013

ANUNCIO DECRETO DA ALCALDÍA DELEGANDO FUNCIÓNS Por ausentarme da Alcaldía o día 15 de xaneiro de 2013, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, en esta data DISPOÑO: PRIMEIRO.–Delegar as funcións da Alcaldía o día 15 de xaneiro de 2013 na 1.° tenente de alcalde, Dna. Jose Antonio Casanueva Lino. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 14 de xaneiro de 2013. O alcalde Asdo.: Manuel Valeriano Alonso de León
22/01/2013 | Administración LocalMunicipal
Pontedeume
Bases participación no Entroido 2013 - Martes de Entroido

1. Para poder participar e optar aos premios é imprescindíbel cubrir (en todos os seus apartados) a solicitude de incripción e presentala no Rexistro do Concello, ou no Departamento de Cultura, sito na Avda. do Peirao- Baixo s/n, /Edif. do xulgado), antes do sábado 9 de febreiro de 2013.2. Entenderase por comparsa un grupo de máscaras cun número de 8 ou máis persoas, maiores de 16 anos (cumpridos). No caso de comparsas infantis, a agrupación estará formada por un número maior de 8 persoas menores de 16 anos. O incumplimento desta cláusula conleva o non poder optar ós premios do concurso.3. As comparsas deberán gardar unha unidade temática tanto no vestiario coma na súa actuación.4. Cada comparsa deberá cantar ou recitar ante o público, no palco, que se instalará para tal fin, na Praza Real do Concello de Pontedeume, un mínimo de tres cancións ou letra das cancións.5. Cada comparsa entregará a Organización un folleto no que estarán impresas as letras das cancións ou coplas que van a cantar ou recitar, as cales serán inéditas en canto a letra. Así mesmo entregarán entre o público ditas letras de forma gratuita.6. As comparsas para poder optar ós premios deberán participar en todos aqueles actos que a Organización teña programados, e sexa necesaría a súa participación, para este Entroido 2013.7. Os premios de participación no Entroido 2013 (martes de Canaval), serán de idéntica contía para todas as comparsas que participen, e que reúnan as condicións e requisitos esixidos nestas Bases.8. Todas as actuacións terán lugar na Praza Real do Concello de Pontedeume. Excepto aquelas puntuais que a organización teña programadas facer noutro lugar.9. Destinaranse 4.650 € para repartir entre as distintas coparsas que participen no concurso de Comparsas do Entroido 2013. Esta cantidade repartirase en idéntica contía para todas as comparsas participantes que reúnan as condicións e requisitos esixidos nestas Bases.10. A orde de participación das comparsas, nos diferentes actos, establecerase mediante sorteo, ou acordo entre a organización e todas as comparsas participantes.11. Calqueira dúbida que poida xurdir na interpretación destas Bases, os membros da Xunta de Goberno teñen a potestade para resolvela. Pontedeume, a 8 de xaneiro de 2013 O ALCALDE; Asdo.: Gabriel Torrente Piñeiro.
22/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40569. Acondicionamento e posta en valor dun muiño

Concello de Narón, con DNI P1505500G e enderezo Praza do Concello - Xubia, solicita de Augas de Galicia a autorizaciónde obras no lugar de Cerdeiras, parroquia de Pedroso (San Salvador), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40569 As obras solicitadas consisten na acondicionamento e posta en valor do ámbito biolóxico do muíño pequeno (Gradaille). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 09 de xaneiro de 2013 O xefe do Servizo Territorial Antonio López Grueiro
22/01/2013 | Administración LocalMunicipal
Valdoviño
Aprobación definitiva ordenanza fiscal reguladora da taxa polos servizos asociados á celebración de matrimonios civís no Concello de Valdoviño

Anuncio aprobación definitiva da ordenanza fiscal reguladora da taxa polos servizos asociados á celebración de matrimonios civís no concello de Valdoviño. Rematado o prazo de exposición pública do acordo plenario de aprobación inicial da Ordenanza fiscal reguladora da taxa polos servizos asociados á celebración de matrimonios civís no concello de Valdoviño, sen que se presentasen reclamacións, queda elevado a definitivo este acordo de xeito automático, dacordo co artigo 17.3 do RDL 2/2004, de 5 de marzo. En cumprimento do previsto no artigo 17.4 do Texto Refundido da Lei Reguladora das Facendas Locias, publicase o texto íntegro da ordenanza fiscal citada. Faise constar que contra o acto de aprobación definitiva, os interesados poderán interpoñer recurso contencioso-adminisstrativo ante o Xulgado ou Tribunal comepetente, no prazo de dous meses, contados a partir do día seguinte ao da publicación deste anuncio no Boletín Oficial da Provincia. De conformidade co previsto no artigo 133.2 da Constitución Española, dacordo co disposto no artigo 106 da Lei 7/1985, de 2 de abril, Reguladora das bases de réxime local e co disposto nos artigos 15, 20.4 e 57 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa reguladora dos servizos asociados á celebración de matrimonios civis nas dependencias municipais de Valdoviño, que se rexerá pola presente Ordenanza.1. Constitúe o feito impoñible desta taxa o conxunto de servizos asociados á celebración de matrimonios nas dependencias municipais do concello de Valdoviño. Non se inclúe nesta taxa nin a tramitación do expediente gubernativo previo ó matrimonio civil nen tampouco a posterior expedición do libro de familia. Son suxeitos pasivos da taxa, en concepto de contribuinte, as persoas físicas que soliciten a celebración de matrimonio civil que constitúe o feito impoñible da taxa. A responsabilidade do pagamento da taxa é solidaria, quedando ámbolos dous contraentes solidariamente obrigados. A cota tributaria, que se abonará será a seguinte: 100 euros. Devengase a taxa pola prestación do servizo de casamento e o ingreso efectuarase no intre de presentar a solicitude nas oficinas municipais. A estes efectos, entregaraselle o impreso pola Administración municipal para realizar o ingreso nas entidades bancarias autorizadas, debendo presentar o correspondente xustificante de pago”. Valdoviño, 09 de xaneiro de 2013 O Alcalde, Asdo.: José Antonio Vigo Lago.
22/01/2013 | Administración LocalMunicipal
Mugardos
Aprobación inicial do regulamento de participación cidadá do Concello de Mugardos

O Concello Pleno de Mugardos, en sesión extraordinaria e urxente celebrada o día 28 de decembro de 2012, acordou aprobar inicialmente o “Regulamento de Participación Cidadá”; de conformidade co artigo 49 da Lei 7/85, reguladora das Bases do Réxime Local, ponse en xeral coñecemento, quedando exposto ao público por un periodo de trinta (30) dias hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este poidan formularse polos/as interesados/as as reclamacións que se consideren oportunas. Caso de non presentarse reclamación algunha, este regulamento entenderase definitivamente aprobado sen necesidade de novo acordo. Mugardos, 11 de xaneiro de 2013 O ALCALDE, ASDO) XOSÉ FERNÁNDEZ BARCIA
22/01/2013 | Administración LocalMunicipal
Carballo
Exposición pública de actividade sometida á avaliación ambiental

Anuncio: Apertura sometida á avaliación ambiental Ao abeiro do artigo 8.3 do Decreto 133/2008, de 12 de xuño, de avaliación da incidencia ambiental, sométese a información pública por un período de vinte días a seguinte actividade: Expediente: 11/2011. Actividade: Establecemento industrial destinado ao almacenamento e expedición de víveres. Situación: Parcela H-24 do Polígono Industrial de Bértoa, Carballo. Solicitante: COMERCIAL SÁNCHEZ VIQUEIRA SA, representada por Juan Arcadio Baliño Kalinova. A información pública será mediante un anuncio no Diario Oficial de Galicia, no Boletín Oficial da provincia e exposición no taboleiro de anuncios do concello. A apertura do trámite de información pública notificarase persoalmente aos veciños e titulares de dereitos inmediatos ao lugar da localización proposta, para os efectos de que poidan alegar o que consideren oportuno. Carballo, 9 de xaneiro de 2013 O alcalde Evencio Ferrero Rodríguez
22/01/2013 | Administración LocalMunicipal
Vimianzo
Anuncio de licitación para a contratación da prestación do servizo de escola de teatro do Concello de Vimianzo

Datos xerais e datos para a obtención da información: a) Organismo: Concello de Vimianzo. Enderezo: Praza do Concello, 6 15129 Vimianzo Telf: 981716001 Fax: 981716650 E-mail: secretaria@vimianzo. es Web: www.vimianzo.es b) Dependencia que tramita o expediente: Secretaría. a) Tipo: contrato de servizos b) Descrición: prestación do servizo de escola de teatro incluído dentro da planificación cultural deste Concello. c) Lugar de execución/entrega: en distintos puntos do termo municipal. d) Duración do contrato: de xaneiro de 2013 a xuño de 2014, prorrogable por unha tempada máis (outubro de 2014 a xuño de 2015) a) Tramitación: ordinaria b) Procedemento: aberto con multiplicidade de criterios de valoración c) Criterios de valoración: ver cláusula 16.4 do prego. Non se admitirán variantes.4. Orzamento máximo de licitación: 19.836,00 euros, IVE incluido (con prórrogas incluídas). Provisional: non se esixe Definitiva: 5% do importe da adxudicación (excluído o IVE). a) Clasificación (grupo, subgrupo e categoría): non se esixe. b) Solvencia económica, financeira e solvencia técnica e profesional, no seu caso: ver cláusula 14.1. F do prego. a) Data límite de presentación: 15 días naturais, a contar dende a publicación do anuncio de licitación no BOP, en horario de 09:00 a 14:30 h. b) Lugar de presentación: Rexistro Xeral do Concello. a) Enderezo: Sala de sesións da Casa do Concello. b) Data e hora: Dentro dos 10 días seguintes á finalización do prazo para a presentación de proposicións. A data e hora de apertura serán comunicadas a través da web do concello alomenos con 24 horas de antelación. Vimianzo, 10 de xaneiro de 2013 O alcalde, Manuel Antelo Pazos
22/01/2013 | Administración LocalMunicipal
Vimianzo
Anuncio de licitación para a contratación da prestación do servizo de escolas deportivas do Concello de Vimianzo

1. Entidade adxudicadora. Datos xerais e datos para a obtención da información: a) Organismo: Concello de Vimianzo. Enderezo: Praza do Concello, 6 15129 Vimianzo Telf: 981716001 Fax: 981716650 E-mail: secretaria@vimianzo. es Web: www.vimianzo.es b) Dependencia que tramita o expediente: Secretaría.2. Obxecto do contrato. a) Tipo: contrato de servizos b) Descrición: prestación do servizo das escolas deportivas incluídas dentro da planificación deportiva deste Concello (actividade física para maiores, aerobic, pilates, ioga, tiro con arco, baloncesto, taekwondo, baile salón e xadrez). c) Lugar de execución/entrega: en distintos puntos do termo municipal. d) Duración do contrato: de xaneiro de 2013 a xuño de 2014, prorrogable por unha tempada máis (outubro de 2014 a xuño de 2015) 3. Tramitación e procedemento. a) Tramitación: ordinaria b) Procedemento: aberto con multiplicidade de criterios de valoración c) Criterios de valoración: ver cláusula 16.4 do prego. Non se admitirán variantes.4. Orzamento máximo de licitación: 105.270,00 euros, IVE incluido (con prórrogas incluídas). 5. Garantías esixidas: Provisional: non se esixe Definitiva: 5% do importe da adxudicación (excluído o IVE). 6. Requisitos específicos do contratista. a) Clasificación (grupo, subgrupo e categoría): non se esixe. b) Solvencia económica, financeira e solvencia técnica e profesional, no seu caso: ver cláusula 14.1. F do prego.7. Presentación de ofertas. a) Data límite de presentación: 15 días naturais, a contar dende a publicación do anuncio de licitación no BOP, en horario de 09:00 a 14:30 h. b) Lugar de presentación: Rexistro Xeral do Concello.8. Apertura das ofertas. a) Enderezo: Sala de sesións da Casa do Concello. b) Data e hora: Dentro dos 10 días seguintes á finalización do prazo para a presentación de proposicións. A data e hora de apertura serán comunicadas a través da web do concello alomenos con 24 horas de antelación. Vimianzo, 10 de xaneiro de 2013 O alcalde, Manuel Antelo Pazos
22/01/2013 | Administración LocalMunicipal
Carballo
Exposición pública de actividade sometida á avaliación ambiental

Anuncio: Apertura sometida á avaliación ambiental Ao abeiro do artigo 8.3 do Decreto 133/2008, de 12 de xuño, de avaliación da incidencia ambiental, sométese a información pública por un período de vinte días a seguinte actividade: Expediente: 115/2012. Actividade: Nave industrial destinada ao almacenamento e venda ao por maior de produtos fitosanitarios, agropecuarios, fertilizantes, sementes, pensos e derivados. Situación: Parcela H-23 do Polígono Industrial de Bértoa, Carballo. Solicitante: PROTECCIÓN VERDE SL, representada por Ibana Byron Javier Van Veen Lanciano. A información pública será mediante un anuncio no Diario Oficial de Galicia, no Boletín Oficial da provincia e exposición no taboleiro de anuncios do concello. A apertura do trámite de información pública notificarase persoalmente aos veciños e titulares de dereitos inmediatos ao lugar da localización proposta, para os efectos de que poidan alegar o que consideren oportuno. Carballo, 14 de xaneiro de 2013 O alcalde Evencio Ferrero Rodríguez
22/01/2013 | Administración LocalMunicipal
Culleredo
Urbanismo
Instalación dunha estación base de telefonía móbil

EDICTO Vodafone España, S. A. solicitou unha licenza municipal para a instalación dunha estación base de telefonía móbil na Avda. Miguel González Garcés, número 24 C, da parroquia de Rutis. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107, do 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na Secretaría do Concello e formular por escrito as reclamacións ou observacións que estimen oportunas. Culleredo, 11 de xaneiro de 2013. O concelleiro delegado da Área de Urbanismo Asdo.: Diego Antonio Taibo Monelos P. D. (resolución do 22.06.2011. B. O. P. n.º 131, do 11.07.2011)
22/01/2013 | Administración LocalMunicipal
Pontedeume
Bases concurso de disfraces infantís entroido 2013

1. O Concurso infantil terá lugar na Praza Real do Concello de Pontedeume as 19:00 h. do luns día 11 de febreiro.2. Para poder participar e optar aos premios é imprescindíbel cubrir (en todos os seus apartados) a solicitude de incripción e presentala no Departamento de Cultura, sito na Avda. do Peirao – Baixo s/n, (Edif. do xulgado), antes do día 8 de febreiro de 2013, en horario de 9:00 ata 13:30, tamén poderase inscribir no lugar do concurso desde as 17:30 ata as 18:30 h.3. Poderán participar todos/as aqueles nenos/as ata os dezaseis anos cumpridos.4. Os participantes terán que subir o palco para que o xurado poida puntuar o disfraz.5. Os disfraces puntuaranse por: beleza, orixinalidade, traballo, creatividade, etc.6. No apartado de premios, serán cinco categorías: do 0 ata 4 anos; de 5 ata 8 anos, de 9 ata 12 anos, de 13 ata 16 anos e un grupo familiar. Haberá catro premios por grupo. Os premios serán: 1º Premio: por valor de 70 € 2º Premio: por valor de 50 € 3º Premio: por valor de 35 € 4º Premio: por valor de 20 € 7. Para recoller o premio, os gañadores terán que vir acompañados dun adulto.8. O inscribirse implica o coñecer e aceptar as bases do Concurso.9. A orde de participación será por rigurosa orde de inscripción.10. Os premios poderán quedar desertos si o xurado o estima oportuno.11. Calqueira dúbida que poida xurdir no desenvolvemento do concurso o xurado terá potestade para poder resolvela.12. O incumplimento de algunha distas bases implica a descalificación e baixa do Concurso. Pontedeume, 8 de xaneiro de 2013 O ALCALDE; Asdo.: Gabriel Torrente Piñeiro.
22/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40867. Mellora de saneamento

Instituto Galego da Vivenda e Solo (IGVS), con DNI Q6550004C e enderezo C/ Vicente Ferrer nº 2, solicita de Augas de Galicia a autorización de obras no lugar de Rúa Sergio Rivera Chao, parroquia de, Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40867. As obras solicitadas consisten na mellora de saneamento existente en “aloxamentos piloto para mozos e maiores en C7 Sergio Rivera Chao, As Pontes ( A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 09 de xaneiro de 2013 O xefe do Servizo Territorial Antonio López Grueiro
22/01/2013 | Administración LocalMunicipal
Mugardos
Aprobación inicial do regulamento orgánico municipal de funcionamento do Concello de Mugardos

O Concello Pleno de Mugardos, en sesión extraordinaria e urxente celebrada o día 28 de decembro de 2012, acordou aprobar inicialmente o “Regulamento Orgánico Municipal”; de conformidade co artigo 49 da Lei 7/85, reguladora das Bases do Réxime Local, ponse en xeral coñecemento, quedando exposto ao público por un periodo de trinta (30) dias hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este poidan formularse polos/as interesados/as as reclamacións que se consideren oportunas. Caso de non presentarse reclamación algunha, este regulamento entenderase definitivamente aprobado sen necesidade de novo acordo. Mugardos, 11 de xaneiro de 2013 O ALCALDE, ASDO) XOSÉ FERNÁNDEZ BARCIA
22/01/2013 | Administración LocalMunicipal
Arteixo
Servizos Económicos
Padrón da taxa pola ocupación pública con postos da feria correspondente ao exercicio 2013

Por Resolución da Alcaldía de data 14 de xaneiro de 2013, acordouse: PRIMEIRO: Aproba-lo padrón da taxa pola ocupación da vía pública con postos da feira (ordenanza fiscal nº 28), correspondente ó período impositivo do exercicio 2013, no que constan 60 recibos por importe de OITO MIL CINCOCENTOS CORENTA E UN EUROS (8.541,00 €), que comeza por MADIGAN PEREGRINA, MBARK e remata por ZRAIDI, EL MOULOUDI. SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das licencias locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Arteixo, 14 de xaneiro de 2013 O ALCALDE-PRESIDENTE, Asdo.: Carlos Calvelo Martínez.
22/01/2013 | Administración LocalMunicipal
Irixoa
Liquidacións auga 2º semestre 2012

Mediante acordo da Xunta de Goberno Local deste concello, adoptado en sesión do 11-1-2013, aprobouse o padrón da taxa polo servizo de abastecementos de auga potable de Ambroa, Churío, Coruxou, Irixoa, Mántaras, A Viña e Verís, 2º semestre 2012; procédese á notificación colectiva de tales liquidacións (224), de conformidade co establecido no art.102.3 da Lei 58/2003, do 17 de decembro, Xeral Tributaria, así como da previsión de cobranza (art.88 do Regulamento Xeral de Recadación). As citadas liquidacións municipais increméntanse coas liquidacións correspondentes ao canon da auga, en virtude da Lei 9/2010 e do Decreto 136/2012, con destino a Augas de Galicia. PRAZO DE INGRESO EN PERÍODO VOLUNTARIO: do 1 de febreiro ao 31 de marzo do 2013, ambos os dous incluídos. Transcurrido este período iniciarase o período executivo, no cal determínase o dereito ao percibo dos recargos establecidos no art.28 da Lei Xeral Tributaria, sen prexuízo dos intereses de demora e custas de procedemento. FORMA DE INGRESO: nas contas municipais do Concello de Irixoa no Banco Santander ou en Novagalicia Banco. O que se pon no coñecemento público e dos suxeitos pasivos das liquidacións, aos efectos de notificación colectiva, reseñando que contra as mesmas cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen perxuízo de que poida exercitar, no seu caso, cualquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 14 de xaneiro de 2013 O alcalde O secretario-interventor Antonio Deibe Sanmartín. Alejandro Alonso Figueroa
22/01/2013 | Administración LocalMunicipal
Ferrol
Urbanismo
Edicto aprobación inicial do plan de sectorización SRAU-C San XoánEdicto aprobación inicial do plan de sectorización SRAU-C San Xoán

A Xunta de Goberno Local en sesión levada a cabo o día 28 de decembro de 2012 acordou aprobar inicialmente o plan de sectorización SRAU-C San Xoán. As consecuencias do dito acordo son as seguintes: a) Por aplicación do art.77 da LOUG o acordo de aprobación inicial determina por sí solo a suspensión do procedemento de outorgamento de licenzas de edificación, parcelación ou demolición no ámbito do sector delimitado. b) Procederase á notificación e publicacións regulamentarias e simultánea petición de informes sectoriais. c) Someter o citado plan a información pública polo prazo de un mes de acordo co establecido no artigo 86.2 da Lei 9/2002 de 30 de decembro. O expediente pode consultarse no 5º andar das oficinas de Urbanismo do Concello de Ferrol, sitas na rúa María, núm.52-54, Ferrol en horario de 9:00 a 14:00 horas. Ante a eventualidade de que existen propietarios descoñecidos e non comparecidos, de que non se coñeza o lugar de notificación ou non puidese practicarse, deberá publicarse no BOP a listaxe dos propietarios afectados, en cumprimento do establecido no artigo 59.5 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, que é a seguinte: TITULARES DO ÁMBITO E TERREOS ADSCRITOS: O que se fai público para xeral coñecemento. Ferrol, 9 de xaneiro de 2013 O concelleiro delegado de Medio Ambiente, Urbanismo, Servizos e Seguridade Guillermo Evia Pérez
22/01/2013 | Administración LocalMunicipal
Vilarmaior
Aprobación prezo público actividade de termalismo social

Aprobada inicialmente polo Pleno deste concello en sesión de data quince de xaneiro de dous mil trece, a ordenanza reguladora do prezo público pola actividade de termalismo social, que figura no anexo, publícase o texto íntegro da ordenanza, durante un prazo de trinta días para a presentación de reclamacións, de non presentarse ningunha reclamación a ordenanza entenderase aprobada definitivamente. Vilarmaior, 15 de xaneiro de 2013 O ALCALDE Carlos Vázquez Quintián De conformidade co establecido no artigo 41 do Texto refundido da lei reguladora das facendas locais RDL 2/2004, do 5 de marzo, se establece o prezo público pola actividade de termalismo social. Están obrigados ao pago do prezo público as persoas físicas ou xurídicas que se beneficien da actividade á que se refire esta ordenanza. O importe do prezo público se fixa na seguinte cantidade por cada sesión: A obriga de pago nace desde que se inicie a realización da actividade. Cando por causas non imputables ao abrigado a actividade non se realice, procederá a devolución do importe correspondente. As débedas derivadas do impago do prezo público poderán esixirse pola vía de prema. A presente ordenanza entrará en vigor a partir da súa publicación no Boletín Oficial da Provincia e manterase en vigor en tanto non se proceda á súa modificación ou derrogación expresa.
22/01/2013 | Administración LocalMunicipal
Cee
Denegación de alta no padrón de habitantes

ANUNCIO Mediante resolución desta Alcaldía n.º 25/2013, de data 14 de xaneiro de 2013, acordouse a denegación das solicitudes de alta no padrón de habitantes deste Concello das persoas que se relacionan deseguido, polo incumprimento da lexislación vixente en materia de padrón de habitantes xa que as persoas referidas non teñen a súa residencia efectiva neste Concello nos enderezos indicados nas solicitudes. – JULIAN ADOLFO RECA ABJA. DNI XXXXXXXXX O que se lle notifica aos interesados por medio do presente anuncio, de acordo co disposto no art.59.5 da Lei 30/1992, de 26 de novembro, comunicándolles que contra a dita resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-Administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 14 de xaneiro de 2013. A alcaldesa Zaira Rodríguez Pérez
22/01/2013 | Administración LocalMunicipal
Rianxo
Recadación
Publicación aprobación definitiva Ordenanza

Unha vez tramitado o expediente correspondente a Ordenanza reguladora do Impostos sobre vehículos de tracción mecánica aplicable ao exercicio 2.013 e detectado un erro no anuncio de aprobación definitiva publicado no BOP de data 19/12/2012, compre levar a cabo a publicación integra do seu artigo 4: “Artigo 4. Bonificación para vehículos históricos.1.- Gozaran dunha bonificación do 100% na cota os vehículos históricos, ou aqueles que teñan unha antigüidade igual ou superior a vintecinco anos contados dende a data da súa fabricación tomándose como tal, se esta non se coñecera a da súa primeira matriculación ou, no seu defecto, a data na que o correspondente tipo ou variante se deixou de fabricar.2.- A bonificación deberá ser solicitada polo interesado e debera ir acompañada da seguinte documentación: - DNI do solicitante - Copia compulsada do permiso de circulación - Ficha técnica do vehículo - Documentación acreditativa da antigüidade do vehículo.” En Rianxo, a 11 de xaneiro de 2013. O Alcalde, Adolfo Muiños Sánchez
22/01/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2012/122

Resolución do 3 de xaneiro de 2013, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello de Santa Comba (expediente IN407A 2012/122). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Santa Comba S. L. Enderezo social: r/ Miraflores, 20-B.15840 Santa Comba Denominación: LMTS Devesa-Catro Ventos. Situación: Santa Comba. Características técnicas: L. M. T. S, coa orixe nunha cela a instalar no centro de transformación e seccionamento existente. C. T. Albarin (n.° expte. IN407A 124/2011) e rematará na liña de inicio da derivación Devesa, no apoio existente C 16/3000 correspondente ao n.° 17 da liña de media tensión Santa Catalina Couto (n.° expte.27.949). A tensión nominal é de 20KV, o tipo de condutor é RHZ1 20L 12/20 KV 240 mm 2 Al, cunha distancia de 488 m. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 3 de xaneiro de 2013. A xefa territorial P. A.: O xefe do Servizo de Enerxía e Minas Cristian Roberto Kennedy Ecija
22/01/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2012/121

Resolución do 3 de xaneiro de 2013, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello de Santa Comba (expediente IN407A 2012/121). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Santa Comba, S. L. Enderezo Social: r/ Miraflores, 20-B.15840 Santa Comba. Denominación: LMTS Devesa-CT Esmorode. Situación: Santa Comba. Características técnicas: LMTS coa orixe nunha cela a instalar no centro de transformación e seccionamento existente. C. T. Devesa (n.° expte. IN 407A 124/2011) e rematará noutra cela a instalar no centro de transformación e seccionamento existente C. T. Esmorode (n.° expte.417/2004). A tensión nominal é de 20 KV, o tipo de condutor é RHZ1 2OL 12/20 KV 240 mm 2 Al, cunha distancia de 671 m. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as lúas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias. de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 3 de xaneiro de 2013. A xefa territorial P. A.: o xefe do Servizo de Enerxía e Minas Dolores Maria Lepadatu Cresta
18/01/2013 | Administración LocalMunicipal
Ribeira
Baixas de oficio. Expediente 36/2012

Ref./ secretaría xeral/estatística/aux. administrativo/a. g. f. Resultados infrutuosos os intentos de notificación a Cheikh Cissc Gaye, cuxo último domicilio figura na rúa Pero Meogo, 16 desta cidade, de escrito desta Alcaldía, de data 5 de outubro de 2012, comunicándolle a necesidade de actualización dos datos na súa inscrición neste Padrón de habitantes, e segundo información facilitada por esta Policía Local, en data 03/10/2012, non reside neste domicilio, coa advertencia expresa de que se así non o fixese se procedería ao inicio de expediente para declarar a baixa de oficio. De conformidade co previsto nos artigos 72, 59 e 54 do R. D. 1690/86 polo que se aproba o Regulamento de Poboación e Demarcación Territorial das Entidades Locais; así como en virtude do disposto na Resolución de 1 de abril de 1997 da Presidencia do Instituto Nacional de Estadística e a Dirección Xeral de Cooperación Territorial, pola que se ditan instrucións técnicas aos Concellos sobre a xestión e revisión do padrón municipal, e en cumprimento do artigo 58 da Lei 30/1992, de 26 de novembro, Reguladora do Réxime Xurídico das Administracións Públicas e do Procedemento Administrativo Común, polo presente procede e tramítase expediente administrativo para proceder no seu caso á baixa neste padrón Municipal de Habitantes, por existir presunción de que non reside durante a maior parte do ano no domicilio situado na rúa rúa Pero Meogo, 16 de Riveira, comunicándolle que contra desta presunción poderá en prazo de quince días hábiles contados a partir do seguinte á publicación do presente no Boletín Oficial da Provincia, manifestar se está de acordo ou non coa baixa, podendo, neste último caso, alegar e presentar os documentos e xustificacións que estime pertinentes ao obxecto de acreditar que é neste municipio no que reside o maior número de días ao ano. Riveira, 13 de decembro de 2012 Dou fe O alcalde, O secretario xeral acctal., Manuel Ruíz Rivas José Martínez De Llano Orosa
18/01/2013 | Administración LocalMunicipal
Vedra
Secretaría-Intervención
Convocatoria do xuíz de paz substituto

ANUNCIO Convocatoria para elección de xuíz de paz substituto Coa finalidade de proceder á elección de xuíz de paz substituo desta localidade, de acordo co establecido a Lei 6/1985, do 1 de xullo, do poder xudicial, ábrese a seguinte convocatoria: 1.º.–Obxecto: elección de xuíz de paz substituto de Vedra.2.º.–Requisitos. a) Ser español. b) Ser maior de idade. c) Non estar incapacitado para o exercicio da carreira xudicial. d) Non estar incurso en causa de incompatibilidade.3.º.–Solicitudes. Deberán dirixirse ao Sr. alcalde presidente do Concello de Vedra e presentarse no Rexistro do Concello ou polo procedemento do artigo 38.4 da Lei 30/1992, no prazo de 15 días hábiles, a partir do seguinte ao da inserción desta convocatoria no BOP. Tamén se publicará no Taboleiro de Anuncios e na páxina web (concellodevedra. com) 4.º.–Documentación a presentar.4.1.–DNI.4.2.–Partida de nacemento.4.3.–Certificación do Rexistro Central de penados e rebeldes.4.4.–Xustificación dos méritos alegados.4.5.–Declaración xurada de reunir os requisitos legais para acceder ao nomeamento e de non estar incurso en ningunha das causas de incapacidade ou de incompatibilidade para exercer o cargo. Vedra, 10 de xaneiro de 2013. O ALCALDE Asdo.: Carlos Martínez Carrillo
18/01/2013 | Administración LocalMunicipal
Arteixo
Contratación, Bens e Patrimonio
Contrato de obra relativo á construcción do centro sociocultural de Meicende

a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2012/C003/000021 a) Descrición do obxecto: CONTRATO DE OBRA RELATIVO Á CONSTRUCCIÓN DO CENTRO SOCIOCULTURAL DE MEICENDE b) Lugar de execución: ARTEIXO c) Prazo de execución: 17 meses 3.- Tramitación, procedemento e forma de adxudicación. a) Contrato non suxeito a regulación harmonizada b) Tramitación: ordinaria c) Procedemento: aberto d) Forma: selección da oferta economicamente mais ventaxosa con varios criterios. Criterios de adxudicación 1.122.038,46 € IVE INCLUÍDO SEGÚN TIPO VIXENTE DO 21% Provisional: non se esixirá a prestación de garantía provisional. Definitiva: 5% do prezo de adxudicación IVE excluido a) Entidade: Concello de Arteixo b) Enderezo: Alcalde Ramón Dopico, nº 1 c) Localidade e Código Postal: Arteixo - 15.142 d) Teléfono: 981 600 009 e) Telefax: 981 640 667 f) Data límite de obtención de documentos e información: Até o día que se sinale como último para a presentación de ofertas. Deberá acreditar estar en posesión da clasificación Grupo C subgrupo 4 categoría C e Grupo I subgrupo 9 categoría C a) Data límite de presentación: 26 días naturais dende a publicación do anuncio no Boletín Oficial da Provincia da Coruña. b) Documentación que cómpre presentar: -Sobre A: Subtitulado “Documentación” para o contrato da obra CENTRO SOCIOCULTURAL DE MEICENDE -Sobre B: Subtitulado “Referencias Técnicas” para o contrato da obra CENTRO SOCIOCULTURAL DE MEICENDE -Sobre C: Subtitulado “Oferta Económica” para o contrato da obra CENTRO SOCIOCULTURAL DE MEICENDE c) Lugar de presentación: 1ª.- Entidade: No Rexistro Xeral de Entrada de Documentos do Concello de Arteixo ou por calquera dos medios que se estabelecen no art.38.4 da Lei 4/99 de Modificación da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.2ª.- Enderezo: Praza Alcalde Ramón Dopico, nº 1 3ª.- Localidade e código postal: 15.142 - Arteixo d) Prazo durante o que o licitador terá a obriga de manter a súa oferta: 2 meses e) Admisión de variantes: Non se admiten variantes. a) Entidade: Concello de Arteixo b) Enderezo: Praza Alcalde R. Dopico, nº 1 c) Localidade: Arteixo (A Coruña) d) Data: o día que se sinalará no perfil do contratante (www.arteixo.org) O adxudicatario terá a obriga de pagar todos os gastos de publicación de anuncios de licitación e adxudicación que se publiquen nos medios de comunicación ou diarios e boletíns oficiais, ata o límite establecido nos pregos (2.000€) O Prego de Condicións Técnicas e Administrativas Particulares aprobouse por Decreto de Alcaldía nº 24/2013 de 11 xaneiro de 2013. Poden obterse copias no lugar sinalado no punto 6. Arteixo, 14 de xaneiro de 2013 Por delegación, Decreto nº: 143/2012 Asdo.: María José Riveiro Martínez CONCELLEIRA DE SERVIZOS ECONÓMICOS
18/01/2013 | Administración LocalMunicipal
Ares
Edicto. Aprobación inicial orzamento 2013

Aprobado inicialmente en sesión ordinaria de Pleno deste Concello, de data quince de xaneiro do 2013, o Orzamento Xeral, Bases de Execucion, e o cadro de persoal funcionario, laboral e eventual para o exercicio económico 2013, de acordó ao previsto no artigo 169 do Texto Refundido da lei Reguladora de Facendas Locáis aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non son presentadas reclamacións. En Ares, a 16 de xaneiro de 2013. O Alcalde, Asdo.: Julio Ignacio iglesias Redondo.
18/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29714-Gas Galicia SDG, S. A.-Ames

SERVIZO TERRITORIAL DE AUGAS DE GALICIA INFORMACIÓN PÚBLICA Gas Galicia SDG, S. A., co CIF: A15383284 e con enderezo en Rúa Lisboa, Área Central, local 31 H-I-J, 15707 Santiago de Compostela (A Coruña). Solicita AUTORIZACIÓN para instalar unha canalización de gas natural no dominio público hidráulico e na zona de policía de leitos do regato de Paramuíño, no concello de Ames (A Coruña). A dita instalación defínese no “Anexo I do Proxecto de execución de instalacións da Rede de Distribución de gas natural en Ames (A Coruña)”, proxectada con tubos PE Ø110 de 232 m de lonxitude total que irán soterrados en gabia de 400x810 mm de dimensións e a unha profundidade mínima de 600 mm, dos cales 15 m cruzan baixo o regato de Paramuíño mediante perforación dirixida, partindo dende as coordenadas UTM (533.721; 4.743.921) e finalizando nas coordenadas (533.607; 4.743.747). Solicítase tamén AUTORIZACIÓN para instalar unha canalización de gas natural en dominio público e na zona de policía dunha vagüada natural que se atopa entubada, no concello de Ames (A Coruña). A dita instalación defínese no “Anexo I do Proxecto de execución de instalacións da Rede de Distribución de gas natural en Ames (A Coruña). Revisión 1”, proxectada con tubos PE Ø110 de 237 m de lonxitude total que irán soterrados en gabia de 400x810 mm de dimensións e a unha profundidade mínima de 600 mm, dos cales 15 m cruzan baixo a vagüada natural mediante perforación dirixida, partindo dende as coordenadas UTM(533.603; 4.743.744) e finalizando nas coordenadas (533.426; 4.743.624). O que se fai público mediante tramitación de urxencia por razóns de interese público, segundo o artigo 50 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, para xeral coñecemento, por un prazo de DEZ (10) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, a 8 de xaneiro de 2013 O xefe do servizo territorial Ángel Gómez Rey